Sortenstenen
Sortenstenen, en ca. 4 meter lang sten, der rager op over vandet i Kalundborg Fjord ud for Forskoven midt på Asnæs. Sagnet beretter, at den blev kastet af kæmpen Ref eller Refs på Røsnæs (Refsnæs) nord for fjorden mod kæmpen As på Asnæs. Herefter kastede As en stor sten, Blak, mod Ref; den landede i fjorden syd for spidsen af Røsnæs, hvor den stadig kan anes i vandoverfladen.
Ifølge sagnet fik stenen sin sorte farve efter Valdemar den Unges død, der fandt sted i nærheden.